《数醉》
宋代·李流谦

清秋无所为，遇酒量地醉。
醉则遗形骸，兀然外天地。
尘世多得失，古事有兴废。
更复不快饮，徒为乱人意。
屈原贵独醒，贾谊每流涕。
二子竟中夭，惜哉且自弃。
苍苔晚雨湿，红叶北风厉。
乐乡聊可谋，悲秋岂吾志。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。